**รายงานการประชุม**

**คณะกรรมการบริหารเครือข่ายการศึกษาทั่วไปแห่งประเทศไทย**

**ครั้งที่ 1/2560**

**วันจันทร์ที่ 27 กุมภาพันธ์ 2560 เวลา 09.30 น.**

**ณ ห้องประชุมศาสตราจารย์วิจิตร ศรีสอ้าน ชั้น 5 สำนักงานคณะกรรมการการอุดมศึกษา**

**รายชื่อกรรมการผู้มาประชุม**

1. รศ. ดร. ประเสริฐ ปิ่นปฐมรัฐ ประธานกรรมการ

อธิการบดีมหาวิทยาลัยเทคโนโลยีราชมงคลธัญบุรี

1. ผศ. ดร. สมหมาย ผิวสอาด รองประธานกรรมการ

รองอธิการบดีมหาวิทยาลัยเทคโนโลยีราชมงคลธัญบุรี

1. ผศ. ไพบูลย์ แย้มเผื่อน รองประธานกรรมการ

ผู้ช่วยอธิการบดีมหาวิทยาลัยเทคโนโลยีราชมงคลธัญบุรี

1. รศ. ดร. ศรีเพ็ญ ศุภพิทยากุล กรรมการผู้ทรงคุณวุฒิ

จุฬาลงกรณ์มหาวิทยาลัย

1. ผศ. กิตติภูมิ มีประดิษฐ์ กรรมการผู้ทรงคุณวุฒิ

มหาวิทยาลัยศรีปทุม

1. ผศ. ดร. มนัสนันท์ หัตถศักดิ์ กรรมการผู้ทรงคุณวุฒิมหาวิทยาลัยเกษตรศาสตร์
2. นายพิสุทธิ์ พวงนาค กรรมการผู้ทรงคุณวุฒิ

มหาวิทยาลัยราชภัฏจันทรเกษม

1. ผู้แทนเครือข่ายภาคอีสานตอนล่าง (มหาวิทยาลัยเทคโนโลยีสุรนารี) กรรมการ

รศ. ดร. วีรพงษ์ พลนิกรกิจ

1. ผู้แทนเครือข่ายภาคตะวันออก (มหาวิทยาลัยบูรพา) กรรมการ

รศ. ดร. ยุวดี รอดจากภัย

1. ผู้แทนเครือข่ายภาคใต้ตอนบน (มหาวิทยาลัยวลัยลักษณ์) กรรมการ

ดร. สิริพร สมบูรณ์บูรณะ

1. ผู้แทนเครือข่ายภาคกลางตอนล่าง (มหาวิทยาลัยเทคโนโลยีพระจอมเกล้าธนบุรี) กรรมการ

นายปาณเลิศ ศิริวงศ์ (ผู้แทน ผศ. ดร. ศศิธร สุวรรณเทพ)

1. ผู้แทนเครือข่ายภาคกลางตอนบน (จุฬาลงกรณ์มหาวิทยาลัย) กรรมการ

ทพ. ดร. ศุภชัย ชื่นจิตรวงษา (ผู้แทน ผศ. ดร. วีระพันธ์ รังสีวิจิตรประภา)

1. ผศ. ดร. ศรัณย์ ว่องไว กรรมการและเลขานุการ

ผู้อำนวยการสำนักส่งเสริมวิชาการและงานทะเบียน มทร.ธัญบุรี

1. ผศ. ดร. สิริแข พงษ์สวัสดิ์ กรรมการและผู้ช่วยเลขานุการ

คณบดีคณะวิทยาศาสตร์และเทคโนโลยี มทร.ธัญบุรี

1. ผศ. รุ่งฤดี อภิวัฒนศร กรรมการและผู้ช่วยเลขานุการ

คณบดีคณะศิลปศาสตร์ มทร.ธัญบุรี

1. ผศ. ดร. สุทธิพร บุญส่ง กรรมการและผู้ช่วยเลขานุการ

คณบดีคณะครุศาสตร์อุตสาหกรรม มทร.ธัญบุรี

**รายชื่อกรรมการผู้ไม่มาเข้าประชุม(ติดราชการ)**

1. เลขาธิการสำนักงานคณะกรรมการการอุดมศึกษา ที่ปรึกษา

ดร. สุภัทร จำปาทอง

1. ผู้แทนเครือข่ายภาคเหนือตอนบน (มหาวิทยาลัยเชียงใหม่) กรรมการ

รศ. อุษณีย์ คำประกอบ

1. ผู้แทนเครือข่ายภาคเหนือตอนล่าง (มหาวิทยาลัยนเรศวร) กรรมการ

นางยุพา กูลประดิษฐ์

1. ผู้แทนเครือข่ายภาคอีสานตอนบน (มหาวิทยาลัยขอนแก่น) กรรมการ

ผศ. ดร. ภาวดี ภักดี

1. ผู้แทนเครือข่ายภาคใต้ตอนล่าง(มหาวิทยาลัยสงขลานครินทร์) กรรมการ

รศ. ดร. จุฑามาส ศตสุข

**รายชื่อผู้เข้าร่วมประชุม**

1. นางสาวอัญชลี ตั้งจิตนบ มหาวิทยาลัยเทคโนโลยีราชมงคลธัญบุรี
2. นางสาววารุณี กี่เอี่ยน มหาวิทยาลัยเทคโนโลยีราชมงคลธัญบุรี
3. นางสาวสุภัสตรา จันทรา มหาวิทยาลัยเทคโนโลยีราชมงคลธัญบุรี
4. นางสาวฐิติมา ชื่นทิม มหาวิทยาลัยเทคโนโลยีราชมงคลธัญบุรี

**เริ่มประชุม 09.30 น.**

**ระเบียบวาระที่ 1 เรื่องแจ้งที่ประชุมทราบ**

 **1.1 เรื่องประธานแจ้งที่ประชุมทราบ**

 ประธานกล่าวเปิดประชุม พร้อมแจ้งว่ามหาวิทยาเทคโนโลยีราชมงคลธัญบุรี ได้รับเลือกให้ทำหน้าที่สถาบันประธานเครือข่ายการศึกษาทั่วไปแห่งประเทศไทย วาระ 2 ปี เริ่มตั้งแต่วันที่ 16 ตุลาคม 2559 –15 ตุลาคม 2561

 **มติที่ประชุม** รับทราบ

 **1.2 เรื่องที่เลขานุการแจ้งที่ประชุมทราบ**

 12.1 รับทราบธรรมนูญเครือข่ายการศึกษาทั่วไปแห่งประเทศไทยฉบับปรับปรุง พ.ศ. 2559

**มติที่ประชุม** รับทราบ

 1.2.2 รับทราบรายงานฉบับย่อกรอบแนวคิดหมวดศึกษาทั่วไป ที่สอดคล้องตามกรอบมาตรฐานคุณวุฒิระดับอุดมศึกษาแห่งชาติ พ.ศ. 2552 (TQF : HEd)

 เนื่องจากมหาวิทยาลัยเทคโนโลยีพระจอมเกล้าธนบุรี ในฐานะประธานเครือข่ายการศึกษาทั่วไปแห่งประเทศไทย วาระปี 2557-2559 และได้รับงบประมาณสนับสนุนจากสำนักงานคณะกรรมการการอุดมศึกษา (สกอ.) ให้ดำเนินการโครงการศึกษาเพื่อจัดทำเกณฑ์มาตรฐานหมวดวิชาศึกษาทั่วไปสำหรับอุดมศึกษาไทย ในหัวข้อ กรอบแนวคิดหมวดวิชาศึกษาทั่วไป ที่สอดคล้องตามกรอบมาตรฐานคุณวุฒิระดับอุดมศึกษาแห่งชาติ พ.ศ. 2552 (TQF : HEd) และได้จัดทำรายงานฉบับย่อ เมื่อเดือนมิถุนายน 2557 เพื่อเผยแพร่ให้กับผู้เกี่ยวข้องกับการจัดการเรียนการสอนหมวดวิชาศึกษาทั่วไปได้รับทราบและนำข้อมูล ไปใช้เพื่อพัฒนาและปรับปรุงหลักสูตรหมวดวิชาศึกษาทั่วไป ของแต่ละสถาบันอุดมศึกษาให้มีความเหมาะสม

 **ที่ประชุมร่วมกันพิจารณาแล้วมีข้อเสนอแนะและข้อสังเกต ดังนี้**

1. จากผลการศึกษานี้ทำให้เห็นภาพรวมของการจัดการเรียนการสอนหมวดวิชาศึกษาทั่วไปในสถาบันอุดมศึกษา และจากคณะผู้ศึกษาได้เสนอมาตรฐานผลการเรียนรู้ 8 โดเมน และได้จัดทำตารางแสดงความสัมพันธ์ระหว่างผลการเรียนรู้หมวดศึกษาทั่วไปกับกรอบมาตรฐานคุณวุฒิระดับอุดมศึกษาแห่งชาติ พ.ศ.2552 (TQF : HEd) ซึ่งจะเป็นประโยชน์ต่อการจัดการเรียนการสอนหมวดวิชาศึกษาทั่วไป และมีหลายมหาวิทยาลัยได้นำทั้ง 8 โดเมน ไปใช้ในการจัดการเรียนการสอน
2. ควรนำมาตรฐานผลการเรียนรู้ 8 โดเมน เสนอเลขาธิการสำนักงานคณะกรรมการการอุดมศึกษา เพื่อให้ สกอ. จัดทำหนังสือแจ้งไปในแต่และมหาวิทยาลัยในการเลือกใช้มาตรฐานผลการเรียนรู้แบบ 8 โดเมน หรือผลการเรียนรู้แบบ 5 โดเมนตามกรอบมาตรฐานคุณวุฒิ ฯ ตามความเหมาะสมของบริบทแต่ละมหาวิทยาลัย
3. ควรจัดการประชุมวิชาการหมวดวิชาศึกษาทั่วไปในระดับชาติ เพื่อส่งเสริมการศึกษาวิจัยด้านการศึกษาทั่วไป และมาตรฐานผลการเรียนรู้แบบ 8 โดเมน

 **มติที่ประชุม** รับทราบ

 1.2.3 รับทราบคำสั่งแต่งตั้งคณะกรรมการบริหารเครือข่ายการศึกษาทั่วไปแห่งประเทศไทย

 ฝ่ายเลขานุการ แจ้งที่ประชุมทราบ (ร่าง) คำสั่งแต่งตั้งคณะกรรมการบริหารเครือข่ายการศึกษาทั่วไปแห่งประเทศไทย ซึ่งได้ส่งไปที่สำนักงานคณะกรรมการการอุดมศึกษา (สกอ.) โดยท่านเลขาธิการ สกอ. ลงนามแล้ว และจะส่งเรื่องให้ มทร. ธัญบุรี

**ที่ประชุมร่วมกันพิจารณาแล้วมีข้อเสนอแนะและข้อสังเกต ดังนี้**

1. แก้ไขจาก “เลขานุการ” เป็น “เลขาธิการ”
2. แก้ไขจาก “1. เลขาธิการคณะกรรมการการอุดมศึกษาหรือผู้แทน” เป็น

**“**1. เลขาธิการคณะกรรมการการอุดมศึกษา”

1. เพิ่มรายชื่อกรรมการ จำนวน 2 ท่าน คือ
	1. ผู้แทนสถาบันอุดมศึกษาเอกชนแห่งประเทศไทย
	2. ผู้แทนสำนักงานคณะกรรมการการอุดมศึกษา
2. เปลี่ยนผู้แทนเครือข่ายภาคกลางตอนบน (จุฬาลงกรณ์มหาวิทยาลัย) จากเดิม

“ผศ. ดร. วีระพันธ์ รังสีวิจิตรประภา” เป็น “ทันตแพทย์ ดร. สุภชัย ชื่นจิตรวงษา”

 **มติที่ประชุม** รับทราบ

 **1.3 เรื่องแจ้งที่ประชุมเพื่อทราบ**

 **1.3.1** รับทราบนโยบายและ/แผนการดำเนินงานรอบระยะเวลา 2 ปี

**ที่ประชุมร่วมกันพิจารณาแล้วมีข้อเสนอแนะและข้อสังเกต ดังนี้**

1. เปลี่ยนระเบียบวาระที่ 1.3 เรื่องแจ้งที่ประชุมทราบเป็นวาระที่ 4.1 เรื่องเสนอเพื่อพิจารณา และเปลี่ยนระเบียบวาระที่ 4.1 และ 4.2 เป็นระเบียบวาระที่ 4.2 และ 4.3 ตามลำดับ

**มติที่ประชุม** รับทราบ

**ระเบียบวาระที่ 2 รับรองรายงานการประชุม**

-ไม่มี-

**ระเบียบวาระที่ 3 เรื่องสืบเนื่องจากการประชุมครั้งก่อน**

-ไม่มี-

**ระเบียบวาระที่ 4** **เรื่องเสนอเพื่อพิจารณา**

4.1รับทราบนโยบายและ/แผนการดำเนินงานรอบระยะเวลา 2 ปี

 ตามประกาศกระทรวงศึกษาธิการ เรื่อง เกณฑ์มาตรฐานหลักสูตรระดับปริญญาตรี พ.ศ. 2558 ได้ให้ความหมายว่า “หมวดวิชาศึกษาทั่วไป หมายถึง หมวดวิชาที่เสริมสร้างความเป็นมนุษย์ที่สมบูรณ์ ให้มีความรู้อย่างกว้างขวาง เข้าใจ และเห็นคุณค่าของตนเอง ผู้อื่น สังคม ศิลปวัฒนธรรมและธรรมชาติ ใส่ใจต่อความเปลี่ยนแปลงของสรรพสิ่ง พัฒนาตนเองอย่างต่อเนื่อง ดำเนินชีวิตอย่างมีคุณธรรม พร้อมให้ความช่วยเหลือเพื่อนมนุษย์ และเป็นพลเมืองที่มีคุณค่าของสังคมไทยและสังคมโลก” และเพื่อให้สอดคล้องกับความเจริญทางด้านเทคโนโลยีและนวัตกรรม การเปลี่ยนแปลงทางด้านสังคมไทยและสังคมโลก กรอบมาตรฐานคุณวุฒิระดับอุดมศึกษาแห่งชาติ พ.ศ. 2552 (TQF: HEd) กรอบแผนอุดมศึกษาระยะยาว 15 ปี ฉบับที่ 2 (พ.ศ. 2551 – พ.ศ. 2565) และวัตถุประสงของธรรมนูญเครือข่ายการศึกษาทั่วไปแห่งประเทศไทย ฉบับปรับปรุง พ.ศ. 2559

 มหาวิทยาลัยเทคโนโลยีราชมงคลธัญบุรีในฐานะประธานเครือข่ายการศึกษาทั่วไปแห่งประเทศไทย เล็งเห็นความสำคัญของการศึกษาทั่วไป จึงจัดทำนโยบายแผนงานสองปีโดยสังเขป เพื่อให้การดำเนินการต่าง ๆ บรรลุตามวัตถุประสงค์และเป้าหมายที่กำหนดไว้อย่างมีประสิทธิภาพ ดังต่อไปนี้

1. พัฒนากระบวนการจัดการเรียนการสอนและการบริหารจัดการหมวดวิชาศึกษาทั่วไป

 1.1 การพัฒนาและปรับปรุงหลักสูตรหมวดวิชาศึกษาทั่วไปให้สอดคล้องกับบริบทของ

แต่ละมหาวิทยาลัยภายใต้กรอบแนวคิดหมวดวิชาศึกษาทั่วไปที่สอดคล้อง กรอบมาตรฐานคุณวุฒิระดับอุดมศึกษาแห่งชาติ พ.ศ. 2552 (TQF: HEd) และเกณฑ์มาตรฐานหลักสูตรระดับปริญญาตรี พ.ศ. 2558

 1.2 การพัฒนาระบบการเรียนการสอนรายวิชาหมวดวิชาศึกษาทั่วไป

1.2.1 พัฒนาสื่อการเรียนการสอนรายวิชาหมวดวิชาศึกษาทั่วไป

1.2.2 เพิ่มทักษะทางชีวิตและสังคม (Life and Social Skills) ภาษาอังกฤษ ICT และกระบวนการคิด (Thinking Process)

1.2.3 พัฒนาโลกทัศน์สากล (Global Mindset) และกิจการเพื่อสังคม (Social Enterprise)

1.2.4 การเสริมสร้างความเข้าใจให้กับบุคลากรที่เกี่ยวข้อง นิยามผลการเรียนรู้ โครงสร้างและองค์ประกอบการจัดการเรียนการสอนและการบริหารจัดการหมวดวิชาศึกษาทั่วไป

1.2.5 การวิจัยเพื่อศึกษารูปแบบการเรียนรู้ใหม่สำหรับรายวิชาหมวดวิชาศึกษาทั่วไป

2. การสนับสนุนเสริมสร้างเครือข่ายความร่วมมือด้านการศึกษาทั่วไประหว่างสถาบันอุดมศึกษา

2.1 การอบรม ศึกษา ดูงาน ทั้งในและต่างประเทศ

 2.2 การจัดโครงการประชุมวิชาการเครือข่ายการศึกษาทั่วไปแห่งประเทศไทย

3. การพัฒนากระบวนการวัดและประเมินผลการเรียนรู้

3.1 พัฒนาเครื่องมือวัดให้สอดคล้องเป้าหมายของหมวดศึกษาทั่วไปที่มุ่งเน้นผลการเรียนรู้ทั้ง 8 ด้าน

1. มีคุณธรรมจริยธรรมในการดำเนินชีวิตบนพื้นฐานปรัชญาเศรษฐกิจพอเพียง
2. ตระหนักและสำนึกในความเป็นไทย
3. มีความรอบรู้อย่างกว้างขวาง มีโลกทัศน์กว้างไกลเข้าใจและเห็นคุณค่าของตนเองผู้อื่น สังคม ศิลปวัฒนธรรมและธรรมชาติ
4. มีทักษะการแสวงหาความรู้ตลอดชีวิตเพื่อพัฒนาตนเองอย่างต่อเนื่อง
5. มีทักษะการคิดแบบองค์รวม
6. มีจิตอาสาและสำนึกสาธารณะ เป็นพลเมืองที่มีคุณค่าของสังคมไทยและสังคมโลก
7. ใช้เทคโนโลยีสารสนเทศอย่างรู้เท่าทัน
8. ใช้ภาษาในการสื่อสารอย่างมีประสิทธิภาพ

3.2 พัฒนาการประเมินผลการเรียนรู้ให้สอดคล้องกับจุดประสงค์ของแต่ละรายวิชา และสอดคล้องกับทฤษฎีการประเมินผลการเรียนรู้

4. การส่งเสริมการเรียนรู้ตลอดชีวิต (Life Long Learning Education)

4.1 พัฒนาการจัดการเรียนการสอนออนไลน์ในระบบเปิด (Massive Open Online Course : MOOC)

4.2 พัฒนาการจัดการศึกษาระบบเทียบโอนความรู้และประสบการณ์

 (ธนาคารหน่วยกิต : Credit Bank)

* 1. พัฒนาการเรียนเพื่อเรียนรู้ (Learning How to Learn)

 มหาวิทยาลัยเทคโนโลยีราชมงคลธัญบุรี

 กุมภาพันธ์ 2560

**ที่ประชุมร่วมกันพิจารณาแล้วมีข้อเสนอแนะและข้อสังเกต ดังนี้**

1. จากนโยบายและ/แผนการดำเนินงานรอบระยะเวลา 2 ปี ซึ่ง มทร.ธัญบุรี ได้จัดทำและแถลงในที่ประชุมนั้น เห็นว่ามีประโยชน์ทั้ง 4 ด้าน แต่คณะกรรมการชุดนี้ควรพิจารณาเลือกเฉพาะที่เป็นประเด็นสำคัญและเป็นประเด็นหลัก หรือเรื่องที่ค้างจากคณะกรรมการชุดที่ผ่านมา เป็นประเด็นหัวข้อของการศึกษาในกำหนดวาระ 2 ปี
2. ขอให้ผู้แทนเครือข่ายอุดมศึกษาจาก 9 ภูมิภาค เสนอแนวนโยบายในการดำเนินงานตามความต้องการของแต่ละเครือข่าย เพื่อให้การดำเนินงานเป็นไปในทิศทางเดียวกัน และผู้แทนเครือข่ายฯ เสนอข้อมูลส่งให้ที่ฝ่ายเลขานุการต่อไป
3. ในนโยบายและ/แผนการดำเนินงาน คณะกรรมการพิจารณาว่าควรให้ความสำคัญลำดับแรก คือ ข้อ 3. การพัฒนากระบวนการวัดและประเมินผลการเรียนรู้ 3.1 พัฒนาเครื่องมือวัดให้สอดคล้องเป้าหมายของหมวดศึกษาทั่วไปที่มุ่งเน้นผลการเรียนรู้ทั้ง 8 ด้าน โดยการปฏิรูปการศึกษานอกจากตัวครูแล้วยังต้องเริ่มต้นด้วยการจัดการเรียนการสอน นอกจากนั้นแล้วคณะกรรมการมองเห็นความสำคัญของข้อ 4 การส่งเสริมการเรียนรู้ตลอดชีวิต (Life Long Learning Education) การพัฒนาการจัดการเรียนการสอนออนไลน์ในระบบเปิด Massive Open Online Course : MOOC
4. การประชุมคณะกรรมการบริหารเครือข่ายฯ ครั้งที่ 2/2560 ควรกำหนดกรอบการประชุมวิชาการการศึกษาทั่วไประดับประเทศ โดยสรุปให้แต่ละเครือข่ายนำ 4 หัวข้อ (1. พัฒนากระบวนการจัดการเรียนการสอนและการบริหารจัดการหมวดวิชาศึกษาทั่วไป 2. การสนับสนุนเสริมสร้างเครือข่ายความร่วมมือด้านการศึกษาทั่วไประหว่างสถาบันอุดมศึกษา 3. การพัฒนากระบวนการวัดและประเมินผลการเรียนรู้ 4. การส่งเสริมการเรียนรู้ตลอดชีวิต) ไปพิจารณาแล้วเสนอผ่านเลขานุการ เพื่อพิจารณาเป็นวาระการประชุมครั้งที่ 2/2560

 **มติที่ประชุม** เห็นชอบและมอบฝ่ายเลขานุการดำเนินการตามข้อเสนอแนะ

4.2 พิจารณาร่างกำหนดการประชุมคณะกรรมการดำเนินงาน/บริหารเครือข่ายการศึกษาทั่วไปแห่งประเทศไทย

**สรุปเรื่อง**

 เพื่อให้การดำเนินการเครือข่ายการศึกษาทั่วไปแห่งประเทศไทยบรรลุตามวัตถุประสงค์ของเครือข่ายฯ อย่างมีประสิทธิภาพตามธรรมนูญเครือข่ายการศึกษาทั่วไปแห่งประเทศไทย คณะกรรมการบริหารเครือข่ายการศึกษาทั่วไปแห่งประเทศไทย จึงขอกำหนดการประชุมเครือข่าย ดังนี้



จึงเสนอต่อคณะกรรมการบริหารเครือข่ายการศึกษาทั่วไปแห่งประเทศไทย เพื่อโปรดพิจารณา

**ที่ประชุมร่วมกันพิจารณาแล้วมีข้อเสนอแนะและข้อสังเกต ดังนี้**

1. ในการจัดประชุมควรจัดที่สำนักงานคณะกรรมการการอุดมศึกษา (สกอ.) เป็นหลัก เนื่องจากกรรมการสะดวกในการเดินทางมาประชุม
2. สำหรับการประชุมในครั้งที่ 2 ขอให้ประชุมที่ มทร.ธัญบุรี โดยทาง มทร.ธัญบุรี จะประสานจัดรถรับ-ส่งให้จากสนามบิน
3. กำหนดการประชุมตั้งแต่ครั้งที่ 3 เป็นต้นไป จะพิจารณาเป็นครั้ง ๆ ไป

**มติที่ประชุม** เห็นชอบ มอบฝ่ายเลขานุการดำเนินการแก้ไขตามข้อเสนอแนะ

* 1. พิจารณากิจกรรมเครือข่าย

**สรุปเรื่อง**

 เพื่อให้กิจกรรมและการดำเนินการต่าง ๆ ของเครือข่ายการศึกษาทั่วไปแห่งประเทศไทยได้รับความร่วมมือจากสถาบันอุดมศึกษา และมีพัฒนาการอย่างต่อเนื่อง เพื่อให้เครือข่ายการศึกษาทั่วไปแห่งประเทศไทยมีบทบาทสำคัญในการกำหนดทิศทางการศึกษาแห่งประเทศไทยในการผลิตบัณฑิตให้มีความเป็นมนุษย์ที่สมบูรณ์ คณะกรรมการบริหารเครือข่ายการศึกษาทั่วไปแห่งประเทศไทย จึงขอเสนอพิจารณากิจกรรมเครือข่าย ดังนี้

 4.3.1 การจัดประชุมวิชาการการศึกษาทั่วไประดับประเทศ และ/หรือระดับนานาชาติ

 4.3.2 การศึกษาดูงานทั้งในและต่างประเทศ ตามความต้องการของสมาชิก

 4.3.3 การส่งเสริมการวิจัย และนวัตกรรมเกี่ยวกับการศึกษาทั่วไป

จึงเสนอต่อคณะกรรมการบริหารเครือข่ายการศึกษาทั่วไปแห่งประเทศไทย เพื่อโปรดพิจารณา

**ที่ประชุมร่วมกันพิจารณาแล้วมีข้อเสนอแนะและข้อสังเกต ดังนี้**

ที่ประชุมได้พิจารณาหัวข้อ 4.3.1 การจัดประชุมวิชาการการศึกษาทั่วไประดับประเทศ และ/หรือระดับนานาชาติ และมีข้อเสนอแนะ ดังนี้

1. ควรมีการจัดประชุมวิชาการการศึกษาทั่วไประดับประเทศ โดยจะนำข้อมูลจากผู้แทนเครือข่ายอุดมศึกษาจาก 9 ภูมิภาค ที่เสนอแนวนโยบายในการดำเนินงานตามความต้องการของแต่ละเครือข่าย และจากการประชุมคณะกรรมการบริหารเครือข่ายศึกษาทั่วไปฯ ครั้งที่ 2/2560
2. ในการจัดประชุมวิชาการการศึกษาทั่วไประดับประเทศ ควรมีการ Retreat นโยบาย/และแผนดำเนินงาน ในรอบระยะเวลาที่ผ่านมา

**มติที่ประชุม** เห็นชอบ มอบฝ่ายเลขานุการดำเนินการตามข้อเสนอแนะ

**ระเบียบวาระที่ 5** **เรื่องอื่นๆ**

 5.1 การประชุมคณะกรรมการบริหารเครือข่ายการศึกษาแห่งประเทศไทย ครั้งที่ 2/2560 วันจันทร์ที่ 24 เมษายน 2560 ณ ห้องประชุมมังคลอุบล อาคารเฉลิมพระเกียรติฯ ชั้น 1 อาคารเฉลิมพระเกียรติ ๔๘ พระชันษา สมเด็จพระเทพรัตนราชสุดาฯ สยามบรมราชกุมารี

**มติที่ประชุม** รับทราบ

**เลิกประชุม เวลา 15.30 น.**

 **ผู้บันทึกการประชุม** นางสาวฐิติมา ชื่นทิม

 นางสาวสุภัสตรา จันทรา

 **ผู้ตรวจรายงานการประชุม** นางอัญชลี ตั้งจิตนบ

ผศ. ดร. ศรัณย์ ว่องไว